# Skabelon til overblik over nøgletal og modtagergrupper

Redskabet omfatter to skabeloner, som kan understøtte overblikket over – og overblikket for – modtagere af ledelsesinformation. Den første skabelon understøtter overblikket over, hvilke grupper som modtager viden om ét givet nøgletal i ledelsesinformationen på området for børn og unge med særlige behov. Den anden skabelon understøtter overblikket over, hvilke nøgletal som den enkelte gruppe modtager.

### Skabelon til overblik over nøgletal, som modtages af forskellige grupper

For at skabe størst mulig sammenhæng i ledelsesinformationen til de enkelte modtagergrupper kan det være relevant at arbejde med et samlet overblik over nøgletal og modtagergrupper. Dette overblik kan suppleres med viden om det fokusområde eller tema, som nøgletallet er knyttet til, hvor data til at måle på nøgletallet kommer fra (dvs. dataindsamlingsmetoden), samt hvordan nøgletallet grafisk formidles, og hvor hyppigt det sker.

Skabelonen kan alt efter behov suppleres med yderligere forhold. Eksempelvis hvem der er ansvarlig for dataudtrækket, hvornår dataudtrækket skal foretages, ressourcer forbundet med dataindsamlingen, om der er sammenligningsmuligheder på tværs af kommuner, samt hvilke spørgsmål et fokusområde/tema skal give svar på.

Inde i skabelonen er der udfyldt to eksempler på temaer. De to temaer er alene illustrative eksempler og dermed ikke udtømmende for hverken relevante temaer eller nøgletal. Eksemplerne skal slettes, inden skabelonen tages i anvendelse. De to eksempler viser et politisk resultatmål og en administrativ driftsinformation.

Eksemplerne viser, hvordan nøgletal kan anvendes på forskellig vis til de respektive modtagergrupper. Der kan findes yderligere inspiration til fokusområder og nøgletal i temaet: *Hvad har modtagerne brug for - indhold?* under *Ledelsesinformation*.

**Skabelon: Overblik over nøgletal, som modtages af forskellige grupper**

|  |  |  |  |  |
| --- | --- | --- | --- | --- |
| **Fokusområde/tema****(Ophæng)** | **Nøgletal** | **Modtager** | **Dataindsamlings-metode** | **Formidlingssted og hyppighed****(Grafisk visning)** |
| *Eksempel 1: Øget brug af forebyggende foranstaltninger fremfor anbringelser (Sammenhængende børne- og ungepolitik)* | *Andel nye sager med forebyggende foranstaltninger* | *Fagudvalg* | *Udtræk fra DUBU på seneste års sager* | *Kvartalsvis ledelsesinformation (søjlediagram)* |
| *Direktion* | *Udtræk fra DUBU på seneste års sager* | *Månedlig ledelsesinformation (søjlediagram)* |
| *Mellemledelse* | *Udtræk fra DUBU på seneste års sager fordelt på teams* | *Månedlig ledelsesinformation fordelt på teams (tabel med antal sager, der sammenligner teams)* |
| *Medarbejder* | *Udtræk fra DUBU på seneste års sager fordelt på teams og medarbejdere* | *Månedlig ledelsesinformation fordelt på eget team og egne sager (tabel med antal sager og cpr på egne sager)* |
| *Eksempel 2: Personaleforhold (Generelle administrative forhold)* | *Antal sager per sagsbehandler* | *Fagudvalg* | *Ikke relevant, idet udvalget alene ønsker information, hvis der opstår udfordringer hermed.* |
| *Direktion* | *Udtræk fra DUBU og lønsystem fra seneste år* | *Årlig ledelsesinformation (tabel med sammenligning med sidste år)* |
| *Mellemledelse* | *Udtræk fra DUBU og lønsystem fra seneste års sager fordelt på teams og medarbejdere* | *Månedlig ledelsesinformation fordelt på gennemsnit i teams og medarbejdere i de seneste 12 måneder (tabel med antal sager)* |
| *Medarbejder* | *Udtræk fra DUBU på seneste års sager fordelt på teams og medarbejdere* | *Månedlig ledelsesinformation fordelt på gennemsnit i eget team og medarbejdere i teamet i de seneste 12 måneder (tabel med antal sager)* |

### Skabelon til overblik over gruppernes modtagelse af nøgletal

Det kan være relevant at give hver modtagergruppe overblik over, hvilke nøgletal de vil modtage i ledelsesinformationen. Overblikket kan være hjælpsomt for fagudvalget, direktionen, mellemledelsen og medarbejderne. For at understøtte overblikket over den ledelsesinformation, som gruppen modtager, kan nøgletallene fordeles under en række temaer eller fokuspunkter. Der kan eksempelvis tages udgangspunkt i temaer eller fokuspunkter, som indgår i redskaberne under Styringsgrundlag. Desuden kan overblikket suppleres med information om, hvor hyppigt nøgletallet formidles.

I skabelonen på næste side er der udfyldt et eksempel på et overblik til fagudvalget. Overblikket viser de temaer indenfor hvilke, fagudvalget modtager nøgletal, og hvor hyppigt det sker. Temaer, nøgletal og hyppighed er alene illustrative eksempler og dermed ikke en udtømmende liste over relevante temaer eller nøgletal, da disse i praksis afhænger af kommunens styringsgrundlag m.m. Eksemplet skal slettes, inden skabelonen tages i anvendelse. Der kan findes yderligere inspiration til fokusområder og nøgletal i temaet: *Hvad har modtagerne brug for - indhold?* under *Ledelsesinformation.*

**Skabelon: Overblik over gruppernes modtagelse af nøgletal**

|  |
| --- |
| ***Eksempel 1: Ledelsesinformation til fagudvalget*** |
| **Tema** | **Nøgletal** | **Hyppighed** |
| ***Den faglige indsats*** | *Demografi fordelt på alder, køn, geografi og statsborgerskab (nedenstående nøgletal krydses med disse baggrundsvariable og ses over tid)*  | *Årlig rapport i januar* |
| *Antal indsatser* |
| *Antal underretninger fordelt på type* |
| *Antal anbringelser fordelt på type* |
| *Anbringelsesvarighed (gennemsnit, minimum og maksimum)* |
| *Lovmedholdelighedsprocent* |
| *Antal klager* |
| *Antal nyanbringelser* |
| *Antal på ventelister* |
| *Forebyggende foranstaltninger (gennemsnit, minimum og maksimum)* |
| *Varighed af forebyggende foranstaltning* |
| *Indsatseffekter, fx fremgang/tilbagegang i barnet eller den unges situation eller funktionsniveau* |
| ***Økonomi*** | *Ressourceforbrug per foranstaltningstype (sammenholdes med det periodiserede budget)* | *Tre gang årligt i forbindelse med budgetopfølgning* |
| *Prognose per foranstaltningstype (anbringelser og forebyggende foranstaltninger)* |
| *Budget i forhold til forbrug og prognose* |
| *Ressourceforbrug på forebyggende foranstaltninger* |
| *Fokus på dyre enkeltsager (de 10 % dyreste)* |
| *Egne foranstaltninger, foranstaltninger i andre kommuner eller private* |
| ***Den administrative indsats*** | *Nye sager* | *Årlig rapport i januar* |
| *Antal underretninger* |
| *Antal henvendelser* |
| *Antal sager, der lukkes* |
| *Andel overholdelse af tidsfrister* |
| *Sager per sagsbehandler*  |
| *Antal af klager* |
| *Antal ledelsestilsyn* |
| ***Personaletrivsel*** | *Oplevelse af meningsfulde arbejdsopgaver* | *Hvert tredje år, næste gang i januar 2017*  |
| *Oplevelse af egen arbejdsindsats* |
| *Oplevelse af indflydelse på beslutninger* |
| *Oplevelse af mulighed for at lære nyt* |
| *Oplevelse af arbejdsmængden* |
| *Oplevelse af, at leder lytter, når der er behov for det* |
| *Overordnet oplevelse af tilfredshed*  |